ટ્રાયલ પહેલાં વકીલે કહ્યું હતું કે તેને ધમકી અપાઇ છે કે જો તે આ કેસ ચલાવશે તો બળાત્કાર ગુજારીને તેને મારી નંખાશે. બીજી બાજુ રેપ કેસની સુનાવણી દરમિયાન જમ્મુ-કાશ્મીર જિલ્લા અદાલતમાં તમામ આરોપીઓએ તેમને નિર્દોષ જાહેર કર્યા છે. તેમણે નાર્કો ટેસ્ટ કરાવવાની માગણી કરી છે. આ કેસમાં કિશોર આરોપીઓએ મેજિસ્ટ્રેટ સામે જામીન અરજી દાખલ કરી હતી. ડિસ્ટ્રિક્ટ કોર્ટમાં પણ કાર્યવાહી ૨૮ એપ્રિલ સુધી સ્થગિત કરી દેવાઇ છે. તમામ આરોપીઓને સોમવારે કોર્ટમાં લવાયા હતા. આઠ વર્ષની બકરવાલ સમુદાયની દીકરી પર જાન્યુઆરી મહિનામાં કથુઆ જિલ્લાના એક નાનકડા ગામમાં વહેંથી બળાત્કાર કરીને તેની હત્યા કરી દેવામાં આવી હતી. તે પછી આ ઘટનામાં પોલીસ તપાસમાં મંદિરના પૂજારી અને સ્થાનિક પોલીસ કર્મચારીઓનાં નામ બહાર આવતાં ઘટનાએ કોમી સ્વરૂપ પકડ્યું હતું અને વકીલોએ આ કેસ લડવાનો ઈનકાર કરી દીધો હતો.